Συντεταγμένες: 8°07′N 63°33′W﻿ / ﻿8.117°N 63.550°W﻿ / 8.117; -63.550

Η **Σιουδάδ Μπολίβαρ** (ισπανικά: *Ciudad Bolívar*) είναι πόλη της Βενεζουέλας και πρωτεύουσα της Πολιτείας Μπολίβαρ.

Η Σιουδάδ Μπολίβαρ διαθέτει ένα καλά διατηρημένο ιστορικό κέντρο, στο οποίο περιλαμβάνονται ο καθεδρικός ναός και άλλα αποικιακών χρόνων κτίρια. Βρίσκεται κατά μήκος του Ποταμού Ορινόκο, αποτελόντας σημαντικό λιμένα ποταμόπλοιων.

Ιστορία
-------

Ο Καθεδρικός Ναός της Σιουδάδ Μπολίβαρ.
Η Σιουδάδ Μπολίβαρ ιδρύθηκε στις 21 Δεκεμβρίου 1595 από τον Αντόνιο ντε Μπερίος, ο οποίος είχε φθάσει στην περιοχή από το Νέο Βασίλειο της Γρανάδας (σημερινή Κολομβία), με αποστολή να δημιουργήσει αποικίες στη Γουιάνα. Το αρχικό όνομα της πόλης ήταν **Σάντο Τομάς ντε Γκουαγιάνα** και η τοποθεσία της μετακινήθηκε τρεις φορές, εξαιτίας των συνεχών επιθέσεων από Ινδιάνους της Καραϊβικής και Ευρωπαίους πειρατές, όπως ο Ουόλτερ Ράλεϊ. Το 1764 η πόλη θα τοποθετηθεί οριστικά στις όχθες του Ποταμού Ορινόκο, με ονομασία **Σάντο Τόμας ντε λα Νουέβα Γκουαγιάνα ντε λα Ανγκοστούρα ντελ Ορινόκο**, ενώ θα παραμείνει γνωστή ως **Ανγκοστούρα**.

Κατά τη διάρκεια της προεδρίας του στρατηγού Κάρλος Σουβλέτε, θα μετονομαστεί η πόλη από Ανγκοστούρα σε Σιουδάδ Μπολίβαρ το 1846, προς τιμήν του Σιμόν Μπολίβαρ, ο οποίος είχε εγκατασταθεί στο παρελθόν στην πόλη.

Στις 21 Ιουλίου 1903, πλησίον της Σιουδάδ Μπολίβαρ, θα διεξαχθή η τελευταία μάχη της Απελευθερωτικής Επανάστασης, όταν ο κυβερνητικός στρατός υπό τον Χουάν Βισέντε Γκόμες θα υπερνικήσει τις δυνάμεις του στρατηγού Νικολάς Ρολάντο.

Άποψη του δημαρχείου της πόλης.

Γεωγραφία
---------

Η πλατεία Μπολίβαρ.
Η Σιουδάδ Μπολίβαρ βρίσκεται 54 μέτρα πάνω από την επιφάνεια του ποταμού Ορινόκο, αποτελώντας κύριο λιμάνι της ανατολικής Βενεζουέλας. Στο γεωλογικό μέρος παρουσιάζει μεγάλη τεκτονική σταθερότητα, επειδή βρίσκεται σε πυριγενή πετρώματα του ηπειρωτικού κορμού της Γουιάνας, έναν από τους παλαιότερους και πιο σταθερούς γεωλογικούς σχηματισμούς του πλανήτη.

Η έντονη βλάστηση είναι τυπικό χαρακτηριστικό της περιοχής, όπου υπάρχουν φοίνικες, χαμόδεντρανα, καθώς και άλλα είδη δέντρων όπως χαρουπιές.

Η πανίδα αντιπροσωπεύεται από καπιμπάρα, κροκόδειλους, χελώνες, ερωδιίδες, παπαγάλους, ιγκουάνα και άλλα είδη.

Η μέση θερμοκρασία κυμαίνεται μεταξύ 26 και 30°C. Στην περιοχή επικρατούν περίοδοι υψηλών βροχοπτώσεων, αλλά και ξηρασιών. Το μέσο ποσοστό βροχόπτωσης ανά έτος κυμαίνεται γύρω στα 977 χιλιοστά.

Κλιματικά δεδομένα Σιουδάδ Μπολίβαρ| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| --- | --- | --- | --- | --- | --- | --- | --- | --- | --- | --- | --- | --- | --- |
| Υψηλότερη Μέγιστη °C (°F) | 37.1 | 39.8 | 39.2 | 39.7 | 40.4 | 37.4 | 37.3 | 37.6 | 38.0 | 37.9 | 38.2 | 37.6 | 40,4 |
| Μέση Μέγιστη °C (°F) | 32.3 | 33.2 | 34.3 | 35.0 | 34.4 | 32.7 | 32.4 | 32.9 | 33.6 | 33.6 | 33.4 | 32.5 | 33,4 |
| Μέση Μηνιαία °C (°F) | 27.6 | 28.0 | 28.9 | 29.5 | 29.4 | 28.2 | 27.9 | 28.4 | 28.8 | 28.9 | 28.8 | 28.0 | 28,5 |
| Μέση Ελάχιστη °C (°F) | 22.8 | 22.7 | 23.5 | 24.0 | 24.3 | 23.7 | 23.4 | 23.8 | 24.0 | 24.1 | 24.1 | 23.4 | 23,7 |
| Χαμηλότερη Ελάχιστη °C (°F) | 17.9 | 18.1 | 20.0 | 18.6 | 17.7 | 18.2 | 18.2 | 17.8 | 18.0 | 18.5 | 19.2 | 18.0 | 17,7 |
| Βροχόπτωση mm (ίντσες) | 21,7 | 13,3 | 8,9 | 26,8 | 102,3 | 165,1 | 183,2 | 160,1 | 95,7 | 97,3 | 61,7 | 40,9 | 977 |
| % υγρασίας | 69.5 | 67.5 | 66.0 | 66.5 | 69.5 | 73.5 | 73.5 | 72.5 | 70.5 | 71.0 | 71.5 | 72.0 | 70,2 |
| Μέσες ημέρες βροχόπτωσης (≥ 1.0 mm) | 3.9 | 2.3 | 1.6 | 2.4 | 9.0 | 15.3 | 14.9 | 11.8 | 8.2 | 7.4 | 6.2 | 6.3 | 89,3 |
| Μέσες μηνιαίες ώρες ηλιοφάνειας | 248.0 | 235.2 | 263.5 | 234.0 | 226.3 | 201.0 | 232.5 | 248.0 | 252.0 | 260.4 | 249.0 | 244.9 | 2.894,8 |
| *Πηγή #1: **Instituto Nacional de Meteorología e Hidrología (INAMEH)*** |
| *Πηγή #2: NOAA, World Meteorological Organization (precipitation, 1961–1990)* |

Οικονομία και υπηρεσίες
-----------------------

Η Δημοτική Αγορά.
Η Σιουδάδ Μπολίβαρ βρίσκεται σε μια περιοχή που κυριαρχείται από την γεωργία και την κτηνοτροφία. Καλαμπόκι, γιούκα, μάνγκο, διοσκορέα και καρπούζι είναι χαρακτηριστικά προϊόντα που καλλιεργούνται στην περιοχή. Στην κτηνοτροφία αντιπροσωπεύεται από την ανάπτυξη αγελάδων και χοίρων. Η αλιεία αξιοποιείται σε μικρότερο βαθμό. Ο τουρισμός έχει λάβει μεγάλη σημασία για την πόλη, καθώς ενισχύει τον παραγωγικό τομέα. Άλλες οικονομικές δραστηριότητες περιλαμβάνουν το εμπόριο, υπηρεσίες, μεταφορές, καταστήματα φαγητού, εθνικές και διεθνείς βιομηχανίες.

Η Γέφυρα Ανγκοστούρα έχει μεγάλη σημασία για την υποδομή της πόλης, καθώς την συνδέει με το υπόλοιπο μέρος της Βενεζουέλας. Ένας αυτοκινητόδρομος την συνδέει με την πόλη Σιουδάδ Γκουαγιάνα. Σημανυικό έργο υποδομής της πόλης αποτελεί το Αεροδρόμιο Τομάς ντε Έρες.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 5053. Ανακτήθηκε στις 6  Αυγούστου 2018.
2. ↑  «OpenStreetMap» (πολλαπλές γλώσσες)
3. ↑  *Instituto Nacional de Estadística*.
4. ↑
5. ↑
6. 1 2 3
7. 1 2 3  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 30 Δεκεμβρίου 2014.
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Δεκεμβρίου 2014. Ανακτήθηκε στις 30 Δεκεμβρίου 2014.
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Ιουλίου 2014. Ανακτήθηκε στις 30 Δεκεμβρίου 2014.
10. ↑  «Estadísticos Básicos Temperaturas y Humedades Relativas Máximas y Mínimas Medias» (PDF). ***INAMEH*** (στα Ισπανικά). Αρχειοθετήθηκε από το πρωτότυπο (pdf) στις 15 Ιουνίου 2013. Ανακτήθηκε στις 2 Μαρτίου 2013.
11. ↑  «Estadísticos Básicos Temperaturas y Humedades Relativas Medias» (PDF). *INAMEH* (στα Ισπανικά). Αρχειοθετήθηκε από το πρωτότυπο (pdf) στις 15 Ιουνίου 2013. Ανακτήθηκε στις 2 Μαρτίου 2013.
12. ↑  «Ciudad Bolivar Climate Normals 1961–1990». National Oceanic and Atmospheric Administration. Ανακτήθηκε στις 2 Μαρτίου 2013.
13. ↑  «World Weathr Information Service – Cd. Bolivar». World Meteorological Organization. Αρχειοθετήθηκε από το πρωτότυπο στις 12 Αυγούστου 2014. Ανακτήθηκε στις 2 Μαρτίου 2013.
14. ↑
15. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Νοεμβρίου 2015. Ανακτήθηκε στις 30 Δεκεμβρίου 2014.
16. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 4 Νοεμβρίου 2019.
17. ↑
18. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Αυγούστου 2011. Ανακτήθηκε στις 30 Δεκεμβρίου 2014.
19. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 1 Ιουνίου 2017. Ανακτήθηκε στις 30 Δεκεμβρίου 2014.

Εξωτερικοί σύνδεσμοι
--------------------

* Πολυμέσα σχετικά με το θέμα  Ciudad Bolívar στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145137622
* LCCN: n83181980
* GND: 4122674-4
* BNF: cb124783606 (data)

 |

 |